Hierdie laat my dink aan iets wat gebeur het toe ek in St. 6 was. ‘n Onderwyser deel vir my my boek uit, na hy gemerk het. Daar staan iets geskryf, maar ek kan nie uitmaak wat nie. Ek vra my ouers. Hulle kan ook nie die onnie se skribbels uitmaak nie. Die volgende dag vertel ek hom: “Meneer, as meneer hier geskryf het ek moet iets verander of oor doen, dan het ek dit nie gedoen nie, want ek weet nie wat meneer geskryf het nie.” Hy vat die boek. Hy bekyk dit deeglik. Op die ou end sê hy: “Daar staan ‘Jy moet netjieser skryf’.” Toe lag die hele klas vir hom.
“…ingevolge die fisika van die tyd het Jesus se eerste volgelinge gedink ’n liggaam, soos alles anders, is uit ’n kombinasie van aarde, water, lug en vuur saamgestel. ’n Liggaam kon uit verskillende kombinasies daarvan bestaan, ook uit lug.
As ’n mens die Bybelse tekste teen dié agtergrond lees, is dit volgens Craffert duidelik Jesus het in ’n eerste-eeuse liggaam opgestaan op grond van die visioenêre ervaringe wat sy volgelinge gehad het en in ooreenstemming met hul nadoodse sieninge:
Dit is teen dié agtergrond dat mense nou debatteer oor of Jesus werklik liggaamlik uit die dood opgestaan het.” ..In die agttiende eeu, toe dit belangrik geword het om dinge logies te deurdink, het die fokus na ’n moderne, letterlike begrip van die tekste verskuif.
Terwyl hulle nog oor hierdie dinge praat, staan Jesus self meteens daar tussen hulle en sê: “Vrede vir julle!”
Hulle het geweldig geskrik en bang geword en gedink hulle sien ‘n gees. Hy sê toe vir hulle: “Waarom is julle so verskrik, en waarom kom daar twyfel in julle harte? Kyk my hande en kyk my voete: Dit is tog Ek self. Voel aan my en kyk! ‘n Gees het tog nie vleis en bene soos julle sien dat ek het nie. Terwyl Hy dit sê, wys hy vir hulle sy hande en voete. Toe hulle van blydskap en verwondering nog nie kon glo nie, sê hy vir hulle: “Het julle hier iets om te eet?